《次韵奉赠父友罗公八十自寿》
明代·皇甫汸

年同渭叟罕能跻，况复功成谢钓溪。典郡昔闻人尽慕，归田早与世相睽。

舆间载酒称元亮，座上谈诗数稚圭。老眼平生书癖在，尚堪散帙对燃藜。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。